*Apie 1793 m. sudarytą vaivadiją žr. Trakų vaivadija (1793)*.

| Trakų vaivadijalenk. *Województwo trockie*  blrs. *Троцкае ваяводзтва*  lot. *Palatinatus Trocensis* |
| --- |
|  |
| 

|  |  |  |
| --- | --- | --- |
| ←  ←  ←  ←  | **1413 – 1795** |  →  → |

 |
| 

|  |  |
| --- | --- |
|  |  |
|  |  |
|  |

 |
| *Vaivadija XVII a. LDK žemėlapyje* |
|  |
| **Valstybė** | Abiejų Tautų Respublikos vėliava Abiejų Tautų Respublika |
| **Provincija** | Lietuvos Didžioji Kunigaikštystė LDK |
| **Administracinis centras** | Trakai |
| **Pavietai** | 4 |
| **Vaivada** | Trakų vaivada |
|  |
| **Gyventojų** | 287 665 (1790) |

**Trakų vaivadija** (lenk. *Województwo trockie*, blrs. *Троцкае ваяводзтва*, lot. *Palatinatus Trocensis*) – nuo 1413 m. Lietuvos Didžiosios kunigaikštystės, o 1569–1795 m. ir Abiejų Tautų Respublikos administracinis teritorinis vienetas. Sostinė – Trakai, Trakų pusiasalio pilis. Vaivadija šiaurėje ribojosi su Kuršo hercogyste, rytuose su Vilniaus vaivadija, pietuose su Naugarduko vaivadija, pietvakariuose su Palenkės vaivadija, vakaruose su Prūsijos karalyste ir šiaurės vakaruose su Žemaitijos seniūnija.

Istorija
--------

### Vaivadija iki 1564 m.

Vaivadija LDK žemėlapyje 1569–1793 m. (raudona)
Lietuvai tapus vieninga valstybe, valdoma Didžiojo kunigaikščio ir siekiant suvienodinti Lietuvos ir Lenkijos karalystės, dviejų valstybių, valdomų vieno karaliaus, administracinį-teritorinį suskirstymą, 1413 m. pagal Horodlės sutartį buvo panaikintos Lietuvos kunigaikštystė, Trakų kunigaikštystė ir Gardino kunigaikštystė bei sudarytos Vilniaus ir Trakų vaivadijos. Žemaitijos seniūnija taip pat buvo prilyginta vaivadijai. Trakų vaivadija sudaryta iš Trakų kunigaikštystės, dalies Lietuvos kunigaikštystės ir dalies Gardino kunigaikštystės. 1422 m. Melno taikos sutartimi prie vaivadijos buvo prijungta jotvingių gyventos žemės – Dainava.

Sukūrimo pradžioje Trakų vaivadija buvo antroji pagal plotą ir rangą LDK vaivadija (po Vilniaus vaivadijos). Jos branduolį sudarė Trakų apskritis (26 valsčiai), Kauno (Kauno pilis ir 3, nuo XVI a. 5 valsčiai), Gardino apygardos, Upytės ir Kurklių valsčiai. Nominaliai vaivadijai ir realiai Trakų vaivadijos karinei vadovybei priklausė Palenkė (nuo 1501–1514 m. liko tik karinė priklausomybė), Slanimo ir Valkavisko apskritys, Kameneco apygarda. Padneprėje vaivadijai buvo priskirta po pusę Babruisko, Gorvalės, Liubošanų ir veikiausiai Svisločiaus valsčiaus. Be to, vaivadijos karinei vadovybei priklausė Kobrino ir Pinsko kunigaikštystės (1556 m. tapo apygardomis). 1452 m. prijungtas Turovas. Trakų vaivadija iki XVI a. administracinių pertvarkymų apėmė apie 31 200 km².

XVI a. LDK pradėtos reformos, kurių metu didžiausios vaivadijos buvo skaidomos. 1513 m. nuo Trakų vaivadijos atskirta Palenkės vaivadija, po 1564–1566 m. reformos – Brastos vaivadija, o Lydos pavietas priskirtas Vilniaus vaivadijai. Tokiu būdu, Trakų vaivadijai teliko Gardino, Kauno, Trakų ir Upytės apskritys. 1564–1566 m. teismų ir administracinės reformos metu vaivadijos buvo padalintos į mažesnius administracinius vienetus – apskritis. Trakų vaivadijai priklausė 4 apskritys.

Po tos reformos buvo panaikinta Trakų vaivadijos karinės vadovybės jurisdikcija Palenkei. Liublino unijos aktu 1569 m. nustatytoje Lenkijos ir Lietuvos valstybės vaivadų hierarchijoje Trakų vaivada užėmė 8, o kaštelionas – 10 vietą. 

1791 m. vėl pradėtos vaivadijos reformos. 1793 m. vaivadijoje liko tik trys šiauriniai pavietai. Gardino pavietas paverstas Gardino vaivadija. Be to, iš dalies Trakų ir Kauno pavietų suformuota Merkinės vaivadija.

Po trečiojo Abiejų Tautų Respublikos padalijimo 1795 m. ši naujoji vaivadija buvo panaikinta ir atiteko Rusijos imperijos Vilniaus gubernijai. Iki 1793 m. vaivadijai priklausiusios teritorijos (Užnemunė) atiteko Prūsijos karalystės, Naujosios Rytų Prūsijos Balstogės departamentui.

| **Vaivadijos istorija** |
| --- |
| Metai | Plotas, km² | Gyventojų sk. | Suskirstymas | Gyvenvietės |
| 1512 m. | 31 200 |  |  |
| 1790 m. | 23 885 | 287 665 |  | 60 miestų ir miestelių, svarbiausi miestai – Trakai, Gardinas, Kaunas, Upytė, Balstogė, Skidlius, Merkinė, Valkininkai, Alytus, Pažaislis, Biržai, Vygriai ir kt. |

Gyventojai
----------

1775 m. vaivadijoje buvo 55 164 *dūmai*. 1790 m. vaivadijoje gyveno apie 288 000 gyventojų.

Administracinis suskirstymas
----------------------------

Vaivadiją sudarė 4 apskritys:

| Žemėlapis | Pavadinimas | Centras | Plotas,  tūkst. km² | Seniūnijos |
| --- | --- | --- | --- | --- |
|  | Gardino pavietas | Gardinas | 11,7 | Gardino  Pervalko  Pilypavo  Prieraslio  Valkavisko |
|  | Kauno pavietas | Kaunas | 6 | Kauno seniūnija  Darsūniškio seniūnija  Prienų  Vilkaviškio  Vištyčio |
|  | Trakų pavietas | Trakai | 8,7 | Тrakų  Valkininkų  Žiežmarių  Lazdijų  Merkinės  Nemunaičio |
|  | Upytės pavietas | Upytė | 9,1 | Upytės  Vabalninko  *Gulbinų*  *Žydaičių*  *Sengvėjaus*  Šeduvos  Šimonių |

Valdymas
--------

Trakų vaivadijos herbas apie 1435–1440 m.
Trakų vaivadiją Abiejų Tautų Respublikos senate atstovavo Trakų vaivada ir Trakų kaštelionas, kiekvienas pavietas į seimą rinkdavo po du pasiuntinius. Be to, kiekvieną pavietą Lietuvos tribunole atstovavo po du deputatus. Seime vaivadijos atstovai vilkėjo purpurinius kantušus su žaliais apvadais ir baltą žiponą.

### Vaivada

*Pagrindinis straipsnis – Trakų vaivada*.
Pirmuoju Trakų vaivada 1413 m. tapo Jaunius. Trakų vaivadą skirdavo karalius ir jis pareigas eidavo iki gyvos galvos, jeigu nebūdavo priešininkų nušalinamas. Vaivada buvo aukščiausias valstybinės valdžios pareigūnas vaivadijoje ir vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, kuriems suteiktos Magdeburgo teisės, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.

Vaivada buvo Lietuvos Didžiosios Kunigaikštystės Ponų tarybos narys, o nuo 1569 m. Abiejų Tautų Respublikos senato nuolatinis narys. Senate Trakų vaivada turėjo septintą pagal rangą aukščiausią pasauliečių poziciją po Kališo vaivados.

Žemėlapiai
----------

* Trakų vaivadija 1566 m. Trakų vaivadija 1566 m.
* Vaivadija ATR sudėtyje (raudona) 1569-1793 m. Vaivadija ATR sudėtyje (raudona) 1569-1793 m.
* Trakų ir Vilniaus vaivadijos 1665 m. Trakų ir Vilniaus vaivadijos 1665 m.
* Trakų ir Vilniaus vaivadijos 1665 m. Trakų ir Vilniaus vaivadijos 1665 m.
* Trakų, Vilniaus, Žemaitijos ir Kuršo vaivadijos 1791 m. Trakų, Vilniaus, Žemaitijos ir Kuršo vaivadijos 1791 m.

Šaltiniai
---------

1. ↑  *Trakų vaivadija*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988.
2. ↑  *Trakų vaivadija*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988.
3. ↑  *Województwo trockie*. Słownik geograficzny Królestwa Polskiego i innych krajów słowiańskich, T. V (Kutowa Wola — Malczyce). Warszawa, 1884, 338 psl. **(**lenk.**)**
4. ↑  Анатоль Грыцкевіч. Троцкае ваяводства // Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус — Яцкевіч. — Мінск: Беларуская Энцыклапедыя, 2005. С. 668.


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Abiejų Tautų Respublikos vaivadijos 1569–1795 m.  |
| --- |
|  |
| Lietuvos Didžioji Kunigaikštystė | 
 Vilniaus **·**  Trakų **·**  Žemaitijos seniūnija **·**  Naugarduko **·**  Bresto **·**  Minsko **·**  Mstislavlio **·**  Vitebsko **·**  Polocko **·**  Smolensko |  |
|  |
| Didžiosios Lenkijos provincija | 
 Kujavijos Bresto **·**  Kulmo **·**  Gniezno **·**  Inovroclavo **·**  Kališo **·**  Lenčicos **·**  Marienburgo **·**  Mazovijos **·**  Pamario **·**  Poznanės **·**  Ravos **·**  Sieradzės |
|  |
| Mažosios Lenkijos provincija | 
 Krokuvos **·**  Liublino **·**  Sandomiežo **·**  Palenkės  **·**  Rusios **·**  Belzo **·**  Voluinės **·**  Podolės **·**  Kijevo **·**  Braclavo **·**  Černigovo (nuo 1635) **·**  Sevežo kunigaikštystė |
|  |
| Infliantai (1561–1772) | 
Dorpato **·**  Livonijos (1621–1772) **·**  Pernu **·**  Vendeno |
|  |
| Vasalai | 
Kuršo hercogystė **·**  Prūsijos kunigaikštystė **·**  Lauenburgas ir Biutovas |
|  |
| Vaivadijos po 1793 m. | 
Breslaujos **·**  Bresto **·**  Cechanuvo **·**  Chelmo **·**  Gardino **·**  Krokuvos **·**  Liublino **·**  Mazovijos **·**  Merkinės **·**  Naugarduko **·**  Palenkės **·**  Sandomiežo **·**  Trakų **·**  Varšuvos **·**  Vilniaus **·**  Vladimiro **·**  Voluinės **·**  Žemaitijos |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Lietuvos Didžiosios kunigaikštystės pavietai (apskritys) iki 1795 m. |
| --- |
|  |
| Vilniaus vaivadija | 
 Ašmenos **·**  Breslaujos (iki 1793) **·**  Lydos **·**  Vilkmergės (iki 1793) **·**  Vilniaus **·**  Užnerio (nuo 1775) **·**  Eišiškių (1791-93) |  |
|  |
| Trakų vaivadija | 
 Gardino (iki 1793) **·**  Kauno **·**  Upytės **·**  Trakų **·**  Merkinės (1791-93) **·**  Prienų (1791-93) |
|  |
| Žemaičių seniūnija | 
 Karklėnų **·**  Kražių **·**  Medingėnų **·**  Patumšių **·**  Pavandenės **·**  Platelių **·**  Raseinių **·**  Tendžiogalos **·**  Viduklės **·**  Žarėnų **·**  Josvainių **·**  Šiaulių **·**  Veliuonos **·**  Vilkijos **·**  Ariogalos **·**  Beržėnų **·**  Biržuvėnų **·**  Didžiųjų Dirvėnų **·**  Gandingos **·**  Karšuvos **·**  Mažųjų Dirvėnų **·**  Pajūrio **·**  Palangos **·**  Rietavo **·**  Telšių **·**  Tverų **·**  Užvenčio **·**  ViešvėnųRaseinių reparticija (nuo 1764) **·**  Telšių reparticija (1764-1775, 1791-1795) **·**  Šiaulių reparticija (nuo 1775) **·**   |
|  |
| Naugarduko vaivadija | 
Naugarduko **·**  Valkavisko (iki 1793) **·**  Slanimo (iki 1793) **·**  Slucko kunigaikštystė (iki 1791) **·**  Slucko (1791-1793) |
|  |
| Bresto vaivadija (iki 1793) | 
Bresto **·**  Pinsko |
|  |
| Minsko vaivadija (iki 1793) | 
Minsko **·**  Mozyriaus **·**  Rečicos |
|  |
| Smolensko vaivadija (iki 1669) | 
Smolensko **·**  Starodubo |
|  |
| Vaivadijos be apskričių | 
Mstislavlio (iki 1772) **·**  Vitebsko (iki 1772) **·**  Polocko (iki 1793) |
|  |
| Naujosios vaivadijos (1793-1795) | 
Gardino vaivadija (Gardino  **·**  Slanimo  **·**  Sokulkos **·**  Valkavisko) **·**  Merkinės vaivadija (Merkinės **·**  Prienų **·**  Eišiškių) **·**  Breslaujos vaivadija (Breslaujos **·**  Anykščių **·**  Vilkmergės) |

 |